My ondervinding was van so 'n aard dat ek nie maklik by Chinas enige battery sal koop nie maar soos Leon aangedui het as jy kapasiteit soek koop eerder by plekke wat beter kwaliteit verkoop soos Communica. Ek het van die 7.2Ah tipe wat ek vir LED ligte gebruik by die braai en as ons tafel buite die tent is en daarvoor werk die China goed bevredigend. Ek moet egter byvoeg ek het so jaar gelede 3x4V 4Ah batterye by 'n China winkel gekoop wat regtig verbasend baie naby aan 4Ah was en hulle word op my 12V mover gebruik wat vir kort tydperke tot 5 amp moet lewer. Ek het egter by dieselfde winkel 7.2Ah batterye gekoop en tydens 'n toets binne 7 dae na ek hulle gekoop het en die kapasiteit was seker onder 2.5Ah. Baie swakker as die 3 jaar oue battery wat ek juis wou vervang.
1 van hierdie 3 batterye waar die pole geseel is het egter na 'n jaar begin lek. Weer 'n duur koop maar ook het ek nogal gesoek om wel 4V batterye te koop te kry.
Dit bring my by die geluk v d draw. Ek koop so paar jaar gelede by Sinesonic 2 identiese "branded" batterye met 'n spec sheet wat hulle voorsien het. Wel weer toets ek hulle nadat hulle so 4 keer gelaai en ontlaai was. Die 1 het 3 maal die kapasiteit wat die ander een het. Ek neem dit terug en verduidelik die situasie. Ek word meegedeel nee maar jou toets metode was sekerlik verkeerd. Hulle is immers deur dieselfde laaier gelaai en met dieselfde las ontlaai op dieselfde dag. Ek vra toe of hulle nie self die batterye wil laai en kyk of hulle naby die specs kan kom. Nee ons doen nie sulke toetse nie.
So dit kom daarop neer dat jy 'n bekende firma gebruik wat baie batterye/solar/inverters verkoop maar nie regtig klantediens verskaf nie. Mens het ook 'n "brand" gekoop met spec sheet. So ook is hulle bv agente vir sekere "brands" maar as jy wel van hul inverters deur hulle wil laat regmaak stel hulle nie belang as jy dit nie by hulle gekoop het. Hier praat mens nie van onder waarborg nie maar teen vergoeding.